Diari Oficial de la Generalitat Valenciana


Sumari del DOGV 9967, del 28-10-2024 (2024/11840)

EXTRACTE de la Resolució de 23 d'octubre de 2024, del Rectorat, per la qual es convoca una beca de col·laboració per a la difusió de la intel·ligència artificial a través del nou programa de divulgació científica en videopòdcasts. (Codi de subvenció: 11-287-2-0796-2048-R)
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11800

CVE
:   IKTZ-C-9126-28007

Data del document
:   23-10-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * ajuda pública
    * assignació per estudis
    * intel·ligència artificial

BDNS (identif.): 792992.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/792992>

*Primer. Persones beneficiàries*

Ser estudiant matriculat/ada en qualsevol grau d'Enginyeria de l'Escola Politècnica Superior d'Elx de la Universitat Miguel Hernández d'Elx en el moment de la sol·licitud i durant el període de col·laboració.

*Segon. Objecte*

L'objecte de la present convocatòria consisteix a completar la formació adquirida per part de l'estudiantat universitari amb la finalitat de desenvolupar les seues competències professionals en l'àmbit de la divulgació i comunicació científica, dins de les activitats desenvolupades pel Vicerectorat d'Estudiants i Coordinació i la Ràdio Universitària de la Universitat Miguel Hernández d'Elx.

*Tercer. Bases reguladores*

<https://boumh.umh.es/files/2024/10/RR_02773_2024.pdf>

*Quart. Quantia*

La dotació màxima total per a aquesta convocatòria és de 2.300 euros per a 2024 i de 7.400 euros addicionals per al 2025, en cas de pròrroga i subjecte a la disponibilitat de crèdit adequat i suficient en el pressupost de l'exercici 2025.

L'ajuda econòmica que pot percebre la persona beneficiària és de 700 €/mes, quantia a la qual s'aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.

*Quint. Termini de presentació de sol·licituds*

El termini de presentació de sol·licituds s'obri l'endemà de la data de publicació de l'extracte d'aquesta convocatòria en el *Diari Oficial de la Generalitat Valenciana*  (DOGV) i es tanca transcorreguts deu dies hàbils des de la publicació en el DOGV.

*Sisè. Altres dades*

El període de gaudi de la beca és des de la publicació de la concessió de la beca fins al 31 de desembre de 2024.

El període de duració es pot prorrogar en les mateixes condicions i a la vista del desenvolupament dels treballs, sense necessitat de nova convocatòria, fins a un màxim de dotze mesos comptadors des de l'inici de la beca, amb data d'inici a partir del 7 de gener de l'any següent, i ha de finalitzar en tot cas amb data de 31 de desembre de 2025, sempre que hi haja la disponibilitat pressupostària corresponent en el pressupost de 2025.

  

Elx, 23 d'octubre de 2024

Juan José Ruiz Martínez

Rector